CELEX: 31991R2631
Language: el
Date: 1991-09-02 00:00:00
Title: Κανονισμός (ΕΟΚ) αριθ. 2631/91 της Επιτροπής της 2ας Σεπτεμβρίου 1991 για την τροποποίηση του κανονισμού (ΕΟΚ) αριθ. 1609/88 όσον αφορά την ημερομηνία εισόδου σε απόθεμα του βουτύρου που πωλείται βάσει του κανονισμού (ΕΟΚ) αριθ. 570/88

Avis juridique important

|

31991R2631

Κανονισμός (ΕΟΚ) αριθ. 2631/91 της Επιτροπής της 2ας Σεπτεμβρίου 1991 για την τροποποίηση του κανονισμού (ΕΟΚ) αριθ. 1609/88 όσον αφορά την ημερομηνία εισόδου σε απόθεμα του βουτύρου που πωλείται βάσει του κανονισμού (ΕΟΚ) αριθ. 570/88  

Επίσημη Εφημερίδα αριθ. L 246 της 04/09/1991 σ. 0011 - 0011

ΚΑΝΟΝΙΣΜΟΣ (ΕΟΚ) αριθ. 2631/91 ΤΗΣ ΕΠΙΤΡΟΠΗΣ  της 2ας Σεπτεμβρίου 1991  για την τροποποίηση του κανονισμού (ΕΟΚ) αριθ. 1609/88 όσον αφορά την ημερομηνία εισόδου σε απόθεμα του βουτύρου που πωλείται βάσει του κανονισμού (ΕΟΚ) αριθ. 570/88Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1630/91 (2), και ιδίως το  άρθρο 6 παράγραφος 7,  τον κανονισμό (ΕΟΚ) αριθ. 985/68 του Συμβουλίου της 15ης Ιουλίου 1968 περί καθορισμού των γενικών κανόνων που διέπουν τα μέτρα παρεμβάσεως στην αγορά του βουτύρου και της κρέμας γάλακτος (3), όπως τροποποιήθηκε τελευταία από τον κανονισμό (ΕΟΚ) αριθ.  2045/91 (4), και ιδίως το άρθρο 7α,  Εκτιμώντας:  ότι, βάσει του άρθρου 1 του κανονισμού (ΕΟΚ) αριθ. 570/88 της Επιτροπής της 16ης Φεβρουαρίου 1988 σχετικά με την πώληση σε μειωμένη τιμή βουτύρου για τη χορήγηση ενισχύσεως στην κρέμα, στο βούτυρο και στο συμπυκνωμένο βούτυρο που προορίζονται για την  παρασκευή προϊόντων ζαχαροπλαστικής, παγωτών και άλλων προϊόντων διατροφής (5), όπως τροποποιήθηκε τελευταία από τον κανονισμό (ΕΟΚ) αριθ. 1157/91 (6), το βούτυρο που τίθεται σε πώληση πρέπει να έχει εισέλθει σε απόθεμα πριν από την ημερομηνία που θα  καθορισθεί- ότι η ημερομηνία αυτή καθορίζεται συναρτήσει της εξελίξεως των αποθεμάτων του βουτύρου και των διαθεσίμων ποσοτήτων-  ότι πρέπει να καθορισθεί η ημερομηνία αυτή προκειμένου να τεθεί σε πώληση το βούτυρο που εισήλθε σε απόθεμα πριν από την 1η Μαρτίου 1990- πρέπει συνεπώς να τροποποιηθεί ο κανονισμός (ΕΟΚ) αριθ. 1609/88 της Επιτροπής της 9ης Ιουνίου 1988 για τον  καθορισμό της ημερομηνίας εισόδου σε απόθεμα βουτύρου που πωλείται βάσει των κανονισμών (ΕΟΚ) αριθ. 3143/85 και (ΕΟΚ) αριθ. 570/88 (7), όπως τροποποιήθηκε τελευταία από τον κανονισμό (ΕΟΚ) αριθ. 2503/91 (8)-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το κείμενο του άρθρου 1 δεύτερο εδάφιο του κανονισμού (ΕΟΚ) αριθ. 1609/88 αντικαθίσταται από το ακόλουθο κείμενο:  "Το βούτυρο που αναφέρεται στο άρθρο 1 του κανονισμού (ΕΟΚ) αριθ. 570/88 πρέπει να έχει εισέλθει στο απόθεμα πριν από την 1η Μαρτίου 1990."  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 2 Σεπτεμβρίου 1991. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 148 της 28. 6. 1968, σ. 13. (2) ΕΕ αριθ. L 150 της 15. 6. 1991, σ. 19. (3) ΕΕ αριθ. L 169 της 18. 7. 1968, σ. 1. (4) ΕΕ αριθ. L 187 της 13. 7. 1991, σ. 1. (5) ΕΕ αριθ. L 55 της 1. 3. 1988, σ. 31. (6) ΕΕ αριθ. L 112 της 4. 5.  1991, σ. 57. (7) ΕΕ αριθ. L 143 της 10. 6. 1988, σ. 23. (8) ΕΕ αριθ. L 233 της 22. 8. 1991, σ. 5.